**Fácánkert Község Önkormányzata Képviselő-testületének**

**10/2015 (XII.31.) önkormányzati rendelete**

**a helyi közművelődési feladatok ellátásáról**

Fácánkert Község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről 1997. évi CXL. törvény (továbbiakban: Kulttv.) 77. §-ában kapott felhatalmazás alapján, a Kulttv.76. § (1) bekezdésében meghatározott feladatkörében eljárva a következőket rendeli el:

**I. rész Általános rendelkezések**

**Alapelvek**

1. §

Fácánkert Község Önkormányzata – a Kulttv.-ben foglaltak alapján - a közművelődési feladatainak ellátása során felelősséggel törődik történelmi múltunk kulturális és közösségi hagyományainak aktív megőrzésével.

A település jelenét és jövőjét – és ezen belül kulturális értékeink (intézményi, tárgyi, szellemi), életünk egészét is – meghatározó, az alábbiakban felsorolt helyzetelemzések, koncepciók, programok és a helyi rendeletek által önmaga számára felépített fejlesztési irányt követ:

* Településfejlesztési koncepció 32/2004 (VIII.12) képviselő-testületi határozat
* Gazdasági program
* Rendelet a sportról 11/2013 (IV.30)
* Államháztartáson kívüli forrás átadásáról és átvételéről szóló rendelet 17/2013 (XI.15)
1. §

A rendelet célja, hogy meghatározza az Önkormányzat közművelődéssel kapcsolatos feladatait, elősegítve az állampolgárok művelődéshez való jogának gyakorlását, biztosítsa a művelődés helyi feltételeit, lehetővé tegye a település hagyományainak ápolását, a helytörténeti és honismereti mozgalom fejlődését, elősegítse a kisebbségi kultúra értékeinek megismertetését, rögzítse a könyvtárhasználat jogának biztosítását, szabályozza akönyvtári ellátás működését.

1. §

Az Önkormányzat közművelődési feladatellátásának intézményei nem lehetnek elkötelezettek egyetlen vallás, világnézet vagy politikai irányzat mellett sem. A közművelődési tevékenység során tilos bármilyen hátrányos megkülönböztetés vagy jogtalan előnyhöz juttatás. A 2. §-ban rögzített jogok megilletnek minden személyt nem, kor, vallás, politikai, nemzeti vagy társadalmi származás, vagyoni, születési különbségtétel nélkül.

**A rendelet hatálya**

1. §

A rendelet hatálya kiterjed a közművelődési tevékenységben résztvevőkre, a közművelődési szervezetekre, azok fenntartóira, működtetőire és alkalmazottaira.

**II. rész**

**Az önkormányzat közművelődési feladatai**

5. §

(1) Fácánkert Község Önkormányzatának feladata az alábbi közművelődési tevékenységek támogatása:

a) az iskolarendszeren kívüli, önképző, életminőséget és életesélyt javító, tanulási, felnőtt- oktatási lehetőségek, ismeretterjesztő tevékenységek,

b) a település környezeti, szellemi, művészeti értékeinek, hagyományainak feltárása, meg-őrzése, megismertetése, a helyi művelődési szokások gondozása, gazdagítása,

c) Az egyetemes, európai, helyi, nemzeti, nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása, a különböző kultúrák közötti kapcsolatok kiépítésének és fenntartásának segítése – különös figyelemmel a város testvérvárosi és nemzetközi kapcsolatainak ápolására, fejlesztésére,

d) Az ismeretszerző, amatőr alkotó, művelődő, a szabadidő eltöltésére alakult és civil szervezetek, ifjúsági közösségek tevékenységének támogatása – különös tekintettel a kiemelkedő értékeket produkáló művészeti és szellemi alkotóközösségek, csoportok, magánszemélyek tevékenységének elismerésére,

e) a helyi társadalom kapcsolatrendszerének, közösségi életének, érdekérvényesítésének segítése és az e célra alakult szövetségek támogatása,

f) a szabadidő kulturális célú eltöltéséhez a feltételek biztosítása,

g) egyéb, művelődést segítő lehetőségek biztosítása.

(2) Az önkormányzat segíti továbbá:

a) a település szellemi- és művészeti idegenforgalmi vonzerejének és a civil társadalom kulturális, önszerveződő tevékenységének erősítését,

b) a település tehetséges és alkotó vagy művészeti szempontból kiemelkedő személyiségeinek, közösségeinek értékteremtő tevékenységét,

c) az időskorú, illetve egészségügyi szempontból valamilyen téren korlátozott népesség közművelődési tevékenységét, közösségi életét,

d) a hátrányos helyzetű rétegek kulturális hátrányainak mérséklését,

e) a helyi kulturális értékek védelmét,

f) a humán- és közhasznú információs szolgáltatásokat, a helytörténeti, honismereti, művelődés- szociológiai, művelődéstörténeti kutatásokat,

g) a regionális, megyei, illetve kistérségi együttműködést,

h) a település nemzetközi kulturális kapcsolatainak kiszélesítését, a meglévők erősítését.

**III. rész**

**Az Önkormányzat közművelődési feladatellátásának színterei, intézményei**

6. §

 Az Önkormányzat a Kulttv. 78. §-ának (2) bekezdésében foglaltak szerint e rendelet 5. §-ában foglalt feladatainak ellátása érdekében, a kötelezően ellátandó közművelődési feladatokat az alábbiak szerint biztosítja:

(1) ***Fácánkert Faluház*** (a továbbiakban: Faluház) fenntartása, mely az önkormányzati kulturális feladatellátás közösségi színtere.

a) Közművelődési feladatai:

- a település kulturális folyamatainak szervezése, koordinálása,

- ez irányú lakossági, egyesületi, egyéb kezdeményezések szakmai segítése.

- kulturális rendezvények, települési ünnepségek szervezése,

- amatőr művészeti csoportok, klubok, közösségek, szakkörök működtetése, szakmai

irányítása, menedzselése

- ismeretterjesztő előadások, tanfolyamok, képzések szervezése

- civil szervezetek programjainak, szakmai munkájának segítése

- kiállítások, bemutatók szervezése

- a település és térsége információinak és rendezvényeinek népszerűsítése, közreműködés a kulturális idegenforgalmi rendezvények szervezésében, turisztikai szolgáltatások biztosítása.

b) Fácánkert Község Önkormányzata a könyvtári ellátást, valamint a könyvtárhasználathoz való jog érvényesülését a 2012. évi CLII törvénnyel módosított, Kulttv. alapján a Tolna megyei Illyés Gyula Könyvtár (7100 Szekszárd, Széchenyi u 51.) szolgáltatásainak igénybevételén keresztül, ***könyvtári, információs és közösségi helyet (továbbiakban könyvtári szolgáltató hely)*** biztosít a település számára, mely a Faluház épületében működik.

 - A könyvtári szolgáltató hely segíti az iskolarendszeren kívüli, önképző és szakképző tanfolyamokon részt vevők tanulását, az iskolai és felnőttoktatást, az ismeretszerző folyamatokat, a művelődő közösségeket, a szabadidő kulturált eltöltését.

- közművelődési szolgáltatásokat is végez (könyvtárhasználati órák, könyvtárbemutató foglalkozások, író - olvasó találkozók).

- A könyvtári gyűjteményét folyamatosan gondozza és az olvasók rendelkezésére bocsátja.

 - Helyet biztosít a település polgárai számára a nyilvános Internet-használathoz.

- Helyismereti, helytörténeti dokumentumokat gyűjt és erről információt ad.

- Gyűjti és rendelkezésre bocsátja a képviselő- testületi ülések jegyzőkönyveit, az Önkormányzat által kiadott dokumentumokat.

(2) Alaptevékenységük körében közművelődési feladatokat is ellátó intézmények:

- Bogyiszlói Kistarisznya Óvoda Fácánkerti Kihelyezett Óvodai Csoportja: a gyerekek megismertetése Fácánkert község kulturális értékeivel, a szülők folyamatos tájékoztatása az ismeretterjesztés különböző formáinak segítségével, kulturális programok szervezése és aktív közreműködés a települési rendezvényeken.

7. §

(1) Fácánkert Község Önkormányzata e rendeletben meghatározott közművelődési feladatok megvalósítására a Kulttv. követelményeinek megfelelő jogi személlyel, magánszeméllyel, illetve nem helyi önkormányzati fenntartású intézményekkel és civil szervezetekkel közművelődési megállapodást köthet a törvényben meghatározottak szerint.

(2) Nem helyi önkormányzati fenntartású, a kulturális életben, közművelődésben meghatározó intézmények, és a civil szervezetek felsorolását a 2. sz. melléklet tartalmazza.

8. §

(1) Az Önkormányzat a közösségi színtérként működő Faluházat fenntartja, és lehetőségeihez képest törekszik az épület műszaki állapotának javítására, és a közművelődési feladatok színvonalas ellátásához szükséges személyi és tárgyi feltételek biztosítására. A közművelődési tevékenységet is végző szervezetek közművelődési tevékenységéhez az Önkormányzat lehetőségeinek függvényében a támogatást biztosíthat.

(2) Az Önkormányzat közművelődési feladatainak színvonalasabb ellátása érdekében pályázik, közvetlen pénzbeli támogatást, felajánlást, adományt fogad el. Pályázat benyújtásához költségvetési pénzeszközök felhasználása, vagy költségvetési többletigénylés esetén az Önkormányzat képviselő-testületének előzetes hozzájárulása szükséges.

(3) Az Önkormányzat közművelődési feladatainak színvonalasabb és átláthatóbb ellátása érdekében a tárgyévet megelőző év decemberében tartandó testületi ülésre közművelődési éves munkatervet, majd a tervezett közművelődési programjaik, rendezvényeik megvalósulásáról a tárgyévet követő év márciusában tartandó testületi ülésre pénzügyi és szakmai beszámolót készít.

Az Önkormányzat közművelődési feladatai ellátásában közreműködő közösségi színterek és szervezetek

9. §

(1) Az Önkormányzat közművelődési közösségi színterei:

- Fácánkert Faluház (7136 Fácánkert, Árpád u 14)

- Fácánkert Faluház melletti közösségi tér (7136 Fácánkert, Árpád u 14)

- Szabácsy István Sport és Szabadidőpark (7136 Fácánkert, hrsz 113)

- Bogyiszlói Kistarisznya Óvoda Fácánkerti Kihelyezett Óvodai Csoportja (7136 Fácánkert, Árpád u 34)

- Bogyiszlói Közös Önkormányzati Hivatal Fácánkerti kirendeltsége

 (2) A közművelődésben partnerként részt vevő intézmények, civil szervezetek és közösségek.

- Fácánkert Községért Közalapítvány (7136 Fácánkert, Árpád u 12)

- Forgatós Közhasznú Egyesület (7136 Fácánkert, Kossuth u 7)

- Fácánkerti Nyugdíjas Klub (7136 Fácánkert, Árpád u 34) – civil közösség

(3) Az (1) bekezdésekben nevesített közösségi színterekkel kapcsolatos közérdekű adatokat e rendelet 2. számú melléklete tartalmazza.

**IV. rész**

**A közművelődési tevékenység irányítása és ellenőrzése**

10. §

(1) A Kulttv. és a jelen rendelet által meghatározott közművelődési feladatokkal kapcsolatos fenntartói, felügyeleti és más jogköröket a Képviselő-testület, illetve átruházott hatáskörben a polgármester gyakorolja.

(2) A hatáskör átruházással kapcsolatos előírásokat Fácánkert Község Önkormányzatának Képviselő- testülete a Szervezeti és Működési Szabályzatában határozza meg.

11. §

(1) Az Önkormányzat közművelődési színtereinek törvényességi ellenőrzését a vonatkozó jogszabályokkal megegyezően látja el.

(2) Az Önkormányzat közösségi színtereinek szakmai ellenőrzését a Képviselő-testület szakmai beszámolók és/vagy szakértői vélemény alapján látja el.

12. §

A Kulttv.-ben meghatározottak alapján a közművelődés helyi, lakossági képviselete érdekében Közművelődési Tanács alakítható.

**V. rész**

**Záró rendelkezések**

13. §

1. Ez a rendelet 2016. január 01. napján lép hatályba.
2. Hatályát veszti a helyi közművelődésről szóló 13/2001. (X.04.) önkormányzati rendelet.

14. §

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének figyelembe vételével készült, és azzal összeegyeztethető szabályozást tartalmaz.

Orbán Zsolt Tóth Adrienn

polgármester jegyző

Ez a rendelet Fácánkert község hirdetőtábláján történő kifüggesztéssel kihirdetésre került.

A kifüggesztés napja: 2015. december 31.

A levétel napja:

 Tóth Adrienn

 jegyző

1. **számú melléklet**

**a Fácánkert Faluház és a Fácánkerti Könyvtári, Információs és Közösségi Hely**

**nyitva tartása és szolgáltatási díjai**

1. **Fácánkert Faluház (7136 Fácánkert, Árpád u 14) – közösségi színtér -**

**Nyitvatartási ideje**

* hétfőtől péntekig 8.00 – 18.00
* szombaton 7.30 – 11.30
* vasárnap zárva

A nyitvatartási idő rendezvények, programok ideje ettől eltérhet. Az önkormányzat a Faluházban havonta egy alkalommal, 21 óráig biztosít lehetőséget közösségi, rendezvényre, együttlétre.

**Szolgáltatása díjak**

Fácánkert Község Önkormányzata a Fácánkert Faluház SZMSZ-ben állapítja meg a díjköteles szolgáltatásokat.

2. **A Fácánkerti** **K*önyvtári, Információs és Közösségi Hely***

- Beiratkozási díj nincs, a lakosságnak térítésmentesen biztosítja a könyvtári alapszolgáltatásokat, a könyvtárlátogatás, az állományfeltáró eszközök (katalógusok) használata, információ a könyvtár és a könyvtári rendszer szolgáltatásairól (könyvtárközi kölcsönzés), helyben olvasás, kézikönyvtár használata, napilapok, folyóiratok olvasása, tájékoztatás, közhasznú információk szolgáltatása, foglalkozások, rendezvények látogatása, önkormányzati jegyzőkönyvekbe való betekintés)

- A könyvtár használati rendjét, a könyvtárhasználó által igénybe vehető szolgáltatások körét, az igénybevétel módját és az egyéb díjak mértékét a Fácánkert Faluház SZMSZ-nek **könyvtárhasználati szabályzata** tartalmazza.

A könyvtári szolgáltatások igénybevételének helye: 7136 Fácánkert, Árpád u 14.

 A könyvtár nyitva tartási ideje:

Hétfő- Péntekig: 14-18 óra

Szombat: 7.30 – 11.30

Vasárnap: program ideje alatt eseti jelleggel

**2. melléklet**

 **A rendelet 9. § (1) bekezdéseiben nevesített közösségi színterek közérdekű adatai:**

1. **Fácánkert Faluház** Székhelye: 7136 Fácánkert, Árpád u 14, gazdálkodási jogkör alapján: nem önállóan működő egység - Telefon : 74/407-293 - E-mail : facankert@facankert.hu - Web cím: [www.facankert.hu](http://www.facankert.hu)
2. **Fácánkerti Könyvtári, Információs és Közösségi Hely**: 7136 Fácánkert, Árpád u 14, - együttműködési megállapodás keretben a Tolna Megyei Illyés Gyula Könyvtárral – Telefon: 74/407-293 – Email: facankert@facankert.hu – web cím: www.facankert.hu

**A kulturális életben, közművelődésben meghatározó intézmények**

* Bogyiszlói Kistarisznya Óvoda Fácánkerti Kihelyezett Óvodai Csoportja ( 7136 Fácánkert, Árpád u 34) – elérhetőség: telefon: 74/407-163,

**A közművelődésben partnerként résztvevő civil szervezetek, egyesületek, alapítványok, művészeti közösségek**

- Fácánkert Községért Közalapítvány (7136 Fácánkert, Árpád u 12) – közhasznú szervezet - képviselő: Businé Klein Beáta kuratórium elnöke

- Forgatós Közhasznú Egyesület (7136 Fácánkert, Kossuth u 7) – közhasznú szervezet - képviselő: Rikker Anita Márta elnök – elérhetőség: email: forgatostanc@freemail.hu, telefon: 06209503529, web: www.forgatosweb.hu-

- Fácánkerti Nyugdíjas Klub (7136 Fácánkert, Árpád u 34) – civil közösség – képviselő: Nyúl Pálné